
Narva Linnavalitsuse 23.12.2005 korralduse nr 1356-k 

”Narva Linnavalitsuse linnavarakomisjoni koosseisu kinnitamine” muutmine

1. ASJAOLUD JA MENETLUSE KÄIK

Narva Linnavalitsuse linnavarakomisjon (edaspidi linnavarakomisjon) moodustati Narva Linnavalitsuse 23.12.2005.a korraldusega nr 1356-k. 
Üheks linnavarakomisjoni liikmeks kinnitati abilinnapea Sofja Homjakova. Narva Linnavolikogu 12.02.2009 otsusega nr 18 vabastati Sofja Homjakova linnavalitsuse liikme kohustustest ja abilinnapea ametikohalt alates 13.02.2009. Narva Linnavolikogu 12.02.2009 otsusega nr 19 kinnitati Andrei Filippov linnavalitsuse liikmeks ja nimetati abilinnapea ametikohale alates 16.02.2009.a. 
Ülaltoodust lähtuvalt tekkis vajadus muuta linnavarakomisjoni koosseisu.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõikele 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsusele. 
Narva Linnavolikogu 29.06.2000.a. määrusega nr 36/16 kinnitatud Narva linna põhimääruse punktile 5.7.1 kohaselt linnavalitsusel on õigus moodustada oma korraldusega alalisi ja ajutisi komisjone. 
3. OTSUS

Muuta Narva Linnavalitsuse 23.12.2005 korralduse nr 1356-k „Narva Linnavalitsuse linnavarakomisjoni koosseisu kinnitamine” punktis 1 nimetatud Narva Linnavalitsuse linnavarakomisjoni liikmete koosseisu alljärgnevalt:

1) Välja arvata linnavarakomisjoni koosseisust Sofja Homjakova, linnavarakomisjoni aseesimees;
2) Kinnitada linnavarakomisjoni uueks liikmeks ja linnavarakomisjoni aseesimeheks Andrei Filippov.
4. RAKENDUSSÄTTED

4.1. Linnakantseleil teha korraldus teatavaks asjaosalistele.
4.2.  Korraldus jõustub seadusega sätestatud korras.

4.3.  Korraldust võib vaidlustada, esitades kaebuse Tartu Halduskohtu Jõhvi kohtumajja 30 päeva jooksul arvates korralduse teatavakstegemist.

